המהומות בישראל (2021)

המהומות בישראל (2021) היו רצף של אירועים אלימים רחבי היקף, בעיקר בין כוחות הביטחון הישראליים לאזרחים ערבים ישראלים ופלסטינים, שהתרחשו בחודש מאי 2021 במאות מוקדים במדינת ישראל. במהלך המהומות נהרגו שלושה אזרחים ונפצעו מאות. באירועים נגרמו נזקים כבדים בגוף וברכוש המוערכים בעשרות מיליוני ש"ח. המהומות בירושלים פרצו על רקע תסיסה בעיר, שהלכה וגברה במהלך חודש הרמדאן. האירועים החלו במחאה של תושבי שייח' ג'ראח הערבים על הכוונה לפנותם מבתיהם, המשיכו בעימותים של ערבים בשער שכם, והתפשטו לעימותים בין מוסלמים לשוטרים בהר הבית. לאחר יידוי אבנים ממסגד אל אקצא, המשטרה פרצה להר הבית תוך שימוש ברימוני הלם. בעקבות האירועים, חמאס שיגר אולטימטום הדורש מישראל לפנות את כוחותיה מהר הבית ושייח ג'ראח, ועם פקיעת האולטימטום ב-10 במאי 2021 (ביום ירושלים) ארגון הטרור שיגר מטח רקטות מרצועת עזה לאזור ירושלים ולערים אחרות. בתגובה פתחה ישראל במבצע שומר החומות. החל מליל 10 במאי התפשטו המהומות מירושלים לערים ערביות ומעורבות בישראל.

במהלך חג השבועות נרשמה רגיעה הדרגתית במקביל לפריסת כוחות רבים של משטרה ומג"ב באזורי העימות.

במהלך המהומות נפצע אנושות בראשו יגאל יהושע, יהודי בן 56, מאבנים שערבים השליכו עליו בלוד ולבסוף נפטר מפצעיו; במהלך התפרעות בלוד שיזמו ערבים, נהרג מוסא חסונה, ערבי ישראלי בן 32 מירי של יהודי; מוחמד כיואן בן 17 מאום אל-פחם נפצע קשה בראשו מירי של שוטר, כשישב ברכב נוסע שנחשד בפיגוע דריסה. כיואן מת מפצעיו כעבור שבוע. יהודי בן 84, אַבִּי הר-אבן, לשעבר מנהל סוכנות החלל הישראלית, מת מפצעיו כתוצאה מהצתה על ידי אזרחים ערבים בעכו. כוחות מד"א דיווחו כי טיפלו ב-196 נפגעים, 10 קשה, 30 בינוני ו-155 במצב קל. מספר השוטרים שנפגעו הוערך בכ-300. בנוסף, 27 פלסטינים נהרגו ואחרים נפצעו ביהודה ושומרון, במהלך עימותים או פיגועים. עשרה בתי כנסת הוצתו.

על פי דוח מבקר המדינה במהומות נהרגו שלושה אזרחים ונפצעו מאות (ובכללם כ-306 שוטרים) בכ-520 מוקדי אירועים מתועדים שבשיאם השתתפו, על פי הערכת גורמי ביטחון מוסמכים, כ-6,000 תושבים מקרב ערביי ישראל. כ-3,200 איש נעצרו, מהם כ-240 יהודים.<ref></ref>

על פי הודעת פרקליטות המדינה ב-19 במאי 2022, כשנה לאחר תחילת המהומות, הגישה הפרקליטות כתבי אישום נגד כ-616 נאשמים מקרב העצורים, רובם המכריע (89%) ממוצא ערבי. למעלה מרבע מהנאשמים היו קטינים.<ref></ref>

כחלק מההתמודדות עם האירועים תוגברו כוחות משטרת ישראל בכוחות משמר הגבול. שירות הביטחון הכללי פרסם הודעה חריגה לאור התגברות האירועים האלימים, וקבע כי מדובר בטרור. במהלך האירועים ולאחריהם בוצעו מעצרים והוגשו כתבי אישום. הביטוח הלאומי הודיע כי מי שיוכר על ידי משרד הביטחון ככזה שנפגע במהומות, יזכה להכרה כנפגע פעולת איבה. כמו כן פורסם שלהערכת השב"כ 85 אחוז ממפירי הסדר הערבים - הם בעלי רקע פלילי, אך עם שוך המהומות, ולאחר ניתוח נתונים חלקיים, דווח כי רק פחות מעשרה אחוזים ממפירי הסדר הערבים היו בעלי תיק פלילי קודם. לפי מבקר המדינה, .

לאחר האירועים, אישרה הממשלה תוכנית חירום. מפכ"ל המשטרה תמך שמג"ב תתפקד גם כמשמר לאומי. ביוני 2022, הוצג המשמר הלאומי הישראלי, כחלק ממשמר הגבול.

== ירושלים ==

עיקר המהומות בירושלים התרחשו באזור שער שכם, הר הבית והשכונות שייח' ג'ראח ושמעון הצדיק.

=== הר הבית ===
[[מסגד אל-אקצא, בקצה הדרומי של רחבת הר הבית]]
פנים מסגד אל-אקצא
מהומות של ערבים בהר הבית התרחשו לאורך כל חודש הרמדאן. בשל המהומות נסגר הר הבית לעליית יהודים ב-9 במאי, יום ירושלים. בערב לפני כן התבצרו מאות מוסלמים על הר הבית ואגרו נשק קר כהכנה לעימותים שאכן אירעו בשעות הבוקר, במהלכם נפצעו מפגינים ושוטרים. בהמשך המהומות שוב נכנסו שוטרים לתוך מסגד אל-אקצא לאחר שמתפללים יידו אבנים. במהלך יום ירושלים, לאחר שהודיעה המשטרה על איסור כניסה של יהודים להר הבית ניסו עשרות יהודים לפרוץ להר. בהמשך יום ירושלים ערבים שיגרו זיקוקים ואף ניסו לזרוק אבנים על החוגגים את יום ירושלים ברחבת הכותל, והציתו עץ בהר הבית, מה שיצר שרפה בהר. המשטרה עצרה את החגיגות בכותל לזמן ממושך.

ב-14 במאי הותקפו שוטרים בהר הבית בידי פורעים ערבים שהשליכו אבנים לעברם. בתגובה לכך הדפו כוחות המשטרה את הערבים בחזרה לשטח הר הבית.

המהומות ובכללם תקיפות שוטרים המשיכו גם בשבוע שלאחר מכן. ב-23 במאי הותר מחדש ליהודים לעלות להר הבית. בנוסף באותו היום נעצרו 33 חשודים בחשד להפרות סדר במזרח העיר.

=== שער שכם ===
מאות ערבים התעמתו עם שוטרים ותקפו יהודים באזור שער שכם מדי לילה מתחילת הרמדאן, בטענה שמחסומים משטרתיים מפריעים לשגרת חייהם ברמדאן. ב-26 באפריל לאחר שהורתה המשטרה על הורדת המחסומים, הסירו פורעים ערבים את המחסומים בעצמם, והפרות סדר אלימות הכוללות פגיעה בשוטרים וירי זיקוקים לעבר הכוחות נמשכו.

ב-13 במאי 2021 תקפו מספר ערבים עובר אורח חרדי סמוך לשער שכם, ופצעו אותו באורח קל.

===שער האריות===
ב-10 במאי 2021 ביצעו לפחות עשרה ערבים ניסיון לינץ' בשלושה יהודים שעברו עם רכבם סמוך לשער האריות, ופצעו אותם באורח קל.

=== טרור הטיקטוק ===
בשבועות שלפני חודש הרמדאן ובמקביל למהומות בהר הבית, התגבר השימוש ברשתות חברתיות לצורכי טרור, תופעה שקיבלה את הכינוי העיתונאי "טרור הטיקטוק" או "אינתיפאדת הטיקטוק" - זאת על אף שטיקטוק לא הייתה הפלטפורמה העיקרית ששימשה לקידום מעשי טרור, אלא ככל הנראה טלגרם.

ברצף של מספר ימים, החל ב-15 באפריל, הוצגו בכלי התקשורת סרטונים בעלי אופי אלים שהפכו ויראלים ברשת הטיקטוק ובפלטפורמות רשת אחרות, בהם מספר ערבים ישראלים הצטלמו כשהם נוקטים באלימות והשפלה כלפי יהודים בישראל, בעיקר בעלי חזות חרדית. צעירים ערבים רבים החלו להעלות סרטונים בהם הם נראים תוקפים שוטרים, משפילים עוברי אורח חרדים, מכים יהודים ומבזים סמלים ישראליים. כתגובה, כעבור שישה ימים של אירועים הפגינו אנשי ארגון להב"ה בשער שכם מול המפגינים הערבים וקבוצות של יהודים תקפו ערבים במרכז העיר.

להלן מספר סרטונים שהופצו ברשתות החברתיות והוזכרו בכלי התקשורת:
* ב-15 באפריל 2021, יום העצמאות, נער ערבי תקף נער חרדי וסטר לו בזמן נסיעה ברכבת הקלה בירושלים. משתתפי הסרטון נעצרו. אירוע זה החל את התופעה ברמדאן 2021.
* ב-19 באפריל 2021, סרטון של ערבי ששופך במפתיע קפה רותח על יהודי בשער שכם. שלושה חשודים נעצרו לחקירת משטרה. הפוגע הפיץ בטיקטוק סרטון נוסף של פגיעה בחרדי כיומים קודם, במצטבר ידוע על שלושה אירועים בהם מוערב אותו תוקף. ב-26 באפריל הוגש נגדו כתב אישום.<ref name=":02"></ref><ref></ref>
* ב-24 באפריל 2021, צעיר שטייל עם כלבו הותקף באלימות קשה בידי קבוצת ערבים, התקיפה נמשכה מספר דקות, כשכל העת מצלמים המשתתפים את האירוע. עדי ראייה יהודים הזעיקו משטרה, ורק לאחר הגעתה הצליח להיחלץ מתוקפיו. פונה לבית חולים כשהוא חבול בכל חלקי גופו. הצעיר סובל מצלעות וחוליות שבורות. שב"כ, משטרת ישראל וימ"מ עסקו במעצר המשתתפים. עוד באותו יום, זוג נשוי שצעד בגבעה הצרפתית הותקף על ידי חבורת ערבים.

=== שייח' ג'ראח ===
שלט הקורא "להציל את [[שייח' ג'ראח" בשפה הערבית]]
בשכונת שייח' ג'ראח התחוללו מהומות אלימות והפגנות מצד תושבי השכונה, בשל כניסה של עמותות יהודיות לבתים בשכונה לפי הכרעת בית המשפט העליון בנושא. נערכו התפרעויות, הפרות סדר, יידוי אבנים וחפצים והותקפו שוטרים ואזרחים. המאבק בשייח' ג'ראח ככל הנראה הפך לזרז ליצירת לגיטימציה למהומות בקרב ערביי ישראל ועזר להסלמה. ב-6 במאי 2021 התחזקו המהומות בשייח' ג'ראח לאחר שלא הושגה הסכמה בין היהודים והמוסלמים בעניין בעלות על הדירות בשכונה, ומתוך מחאה ערבית על ההכרעה של בתי המשפט בישראל.

ב-11 במאי נפצעו במהומות מאות מפגינים ערבים שהתפרעו וניסו לפגוע בכוחות.

ב-12 במאי הפרו פורעים ערבים את הסדר ויידו אבנים לעבר כלי רכב של יהודים, המשטרה עצרה עשרה פורעים.

אחרי יומיים של רגיעה יחסית בירושלים, התחדשו העימותים בין ערבים, יהודים וכוחות הביטחון בשכונה. יהודים הגיבו בירי חי לעבר פלסטינים תושבי השכונה שירו לעברם זיקוקים והמשטרה פיזרה בכוח הפגנה של כ-300 פעילי שמאל יהודיים מהמקום.

ב-14 במאי התפרעו בשכונה עשרות פורעים ערבים ושניים נעצרו בחשד שירו לעבר שוטרים.

כעבור יומיים מחבל ערבי ביצע פיגוע דריסה בשכונה ופצע 7 לוחמי מג"ב, המחבל חוסל. לאחר הפיגוע התפתחו במקום עימותים בין שוטרים לתושבים ערבים.

ב-16 במאי הותקף יהודי עובר אורח על ידי ערבי בשכונה.

=== אירועים בולטים ===
חילוץ נוסעי רכב שהותקפו בירושלים
* ב-23 באפריל, צעירים ערבים יידו אבנים על רכב בו נהג יהודי. הנהג נטש את הרכב וניסה להימלט רגלית אך נתפס על ידי המון ערבי שביצע בו ניסיון לינץ'. רכבו נשרף והוא פונה לבית החולים.
* ב-24 באפריל, קבוצת ערבים ביצעה ניסיון לינץ' ביהודי שטייל עם כלבו.
* ב-10 במאי, יום ירושלים: מאות ערבים התפרעו בהר הבית. 6 יהודים נפגעו מהתפרעות של ערבים סמוך להר הצופים. ליד שער האריות נעשה ניסיון לבצע לינץ' ברכב בו נסעו מספר יהודים. המשטרה הרחיקה את הפורעים באמצעות ירי. בהמשך היום נורו רקטות מעזה לכיוון ירושלים.
*ב-13 במאי יהודי עובר אורח הותקף בידי מספר ערבים בהגבעה הצרפתית. יהודים הותקפו בשני מוקדים. מוקדם יותר הותקף ערבי על ידי יהודים. לפני כן, התוקפים התפרעו בעיר.
*ב-14 במאי עימותים התחדשו במספר שכונות במזרח ירושלים.
*ב-15 במאי נמשכו העימותים וההתפרעויות בצפון ובמזרח ירושלים.
*ב-16 במאי אירעו עימותים והתפרעויות בכמה שכונות.
*ב-18 במאי, התפרעויות בשער שכם והפגנה שהפכה להפרת סדר בשייח ג'ארח.
*ב-21 במאי, הפרות סדר בהר הבית. שוטר הותקף על ידי ערבי. התוקף נעצר. באותו יום ערבים תקפו יהודי שהיה ברכבו באזור הגבעה הצרפתית.

== יפו ==
ב-18 באפריל 2021 הותקפו באלימות ברחובות יפו ראש ישיבת שירת משה ומנכ"ל הישיבה על ידי שני ערבים. נגד התוקפים הוגש כתב אישום. לאחר האירוע הזה החלו מהומות ביפו ועימותים אלימים בין המשטרה לערבים בעיר.

ב-10 וב-11 במאי, התקיימו הפגנות אלימות של תושבים ערבים בשטח העיר. הפורעים הערבים הציתו פחי אשפה, שברו תחנות אוטובוס ושיגרו נפצים וזיקוקים לעבר כוחות המשטרה שהיו במקום. הם מחו על פעולות המשטרה בירושלים ועל "נוכחות המתנחלים בהר הבית". יהודי שעבר במקום וצילם את התפרעותם הותקף על ידם ובוצע בו ניסיון לינץ'.

ב-13 במאי ביצעו צעירים ערבים ניסיון לינץ' בחייל בן 19 ופצעו אותו באורח קשה. החייל פונה לבית החולים איכילוב בתל אביב. בפוסט שפורסם על ידי יהודים המזוהים עם ארגון "לה פמיליה" נכתב: "מחאה נגד הערבים, צעדה מכיוון שכונת התקווה לכיוון יפו" ופורסמה קריאה לרצוח ערבים. במהלך הצעדה הותקפו עיתונאים.

ב-14 במאי הוצתו בשכונת עג'מי ביפו חמישה בתים בידי פורעים ערבים, ארבעה מתוכם של יהודים ואחד בבעלות ערבית. ילד ערבי בן 12 נכווה בפניו בעקבות השלכת בקבוק תבערה לתוך סלון ביתו על ידי מתפרעים ערבים. הוא פונה לבית החולים, עם כוויות בינוניות-קשות. ב-5 בספטמבר 2023, לאחר חתימה על הסדר טיעון, נדונו אחמד דאוד וריזק ג'רבוע לשבע שנות מאסר, ראאד ג'רבוע נידון לשש שנות מאסר, ועל שלושתם יחדיו הוטל תשלום פיצויים של 850 אלף שקלים.

המשטרה עצרה שני ערבים תושבי המקום החשודים בזריקת בקבוק התבערה, שטעו בזיהוי תושבי הבית, וזרקו אותו על בית המשפחה הערבית. בהמשך הותקף ביפו עיתונאי על ידי ערבים והותקף גם תושב יהודי על ידי שני ערבים בשדרות ירושלים.

== לוד ==

רכבים של יהודים שנשרפו על ידי ערבים במהלך המהומות
המהומות בלוד פרצו ב-10 במאי בשעות הערב כשערבים־ישראלים החלו להתפרע בעיר, חלקם תושבי מזרח ירושלים. אירועי האלימות כללו הרס מצלמות העירייה ועקירת תמרורים, יידויי אבנים ובקבוקי תבערה, ירי, השחתה והצתה של בתי כנסת, הצתת המכינה הקדם־צבאית "מעוז" בעיר, הצתת בית ספר, מוסדות ציבור, בתי יהודים, פחי אשפה, ארונות חשמל, מכוניות פרטיות וניידות משטרה.

בליל־המהומות הראשון, ירה יהודי לעבר קבוצת מתפרעים והרג צעיר ערבי. למחרת, יהודי נפצע אנוש בראשו מפגיעת אבנים שהושלכו לעברו על ידי מתפרעים ערבים, ונפטר מפצעיו לאחר שבוע.

במהלך הימים הבאים גברה המתיחות בעיר, והגיעו ללוד מתנדבים יהודים, חלקם פעילי ימין קיצוני כדי להגן על התושבים היהודים. חלק מפעילי הימין התעמתו עם ערבים ופגעו ברכוש.

כחלק מההתמודדות עם האירועים, תוגברה המשטרה בכוחות משמר הגבול, הוכרז אירוע חירום אזרחי והוטל עוצר לילה בעיר.כוחות משטרה ומג"ב בעיר לוד בעקבות אירועי האלימות בעיר. 11 במאי 2021

== רמלה ==
ב-10 במאי 2021, הותקפו בית כנסת ברמלה, נבזזו חנויות, הוצת בית הקברות היהודי בעיר והושחת אוטובוס של אגד במהלך ההתפרעויות הותקפו באבנים בתי יהודים בעיר, הוצתו כלי רכב ונורו זיקוקים לעבר שוטרים ועוברי אורח.

ב-11 במאי 2021, אלימות מצד ערבים אירעה בעיר, שם הוצתו חלקים מהשוק המקומי, בית העלמין המוסלמי בעיר הועלה באש ושרפה הוצתה בבית פרטי. במקביל הגיעו מאות פעילי ימין להפגנה בעקבות קריאה של ח"כ איתמר בן גביר ואנשי להב"ה לאזור קניון עזריאלי בעיר. המפגינים ניסו לתקוף נהג ערבי, וכן ניסו לרוץ ולפרוץ לעבר השכונה בעיר העתיקה שבה היו יום קודם מהומות. בהפגנה הותקף גם העיתונאי ברוך קרא.

על פי עדויות, המפגינים נשארו שעות רבות אל תוך הלילה, וחסמו את הכביש ליד קניון עזריאלי. הם הכו עוברי אורח שנחשדו כערבים ורגמו באבנים מכוניות של ערבים. שוטר נפצע מירי של ערבים בצומת רמלה-מרכז.<ref></ref>

ב-13 במאי, תושבי רמלה טענו כי מטען צינור נזרק וירי חי התבצע ברחוב שמואל הנביא לכיוון שתי נשים יהודיות. תושבים דיווחו על זריקות אבנים.<ref></ref><ref name=":9"></ref> יום קודם הוצתה מכונית.

ראשי החמולות ברמלה, יחד עם המשטרה ופרנסי העיר ניסו למנוע אלימות וכניסת מתפרעים מחוץ לה.

ב-15 במאי הוצתה חנות בבעלות יהודית בשוק העירוני בעיר.<ref></ref>

ב-30 במאי, לאחר סיום מבצע שומר החומות, בוצע בעיר פיגוע דריסה בו נרצח דסטאו ביסט, עולה חדש מאתיופיה, על ידי מחבלים ערבים שנסעו ברכבם. לאחר חקירת המשטרה האירוע הוגדר כאירוע על רקע לאומני וכפיגוע. למרות זאת, נכון לפברואר 2024 דסטאו ביסט טרם הוכר כנפגע פעולות איבה.

=== מהומות בבית החולים אסף הרופא ===
במהלך הלילה שבין 10 ל-11 במאי, התגודדו ברחבת המיון של בית החולים אסף הרופא בצריפין מאות מתפרעים ערבים שהגיעו למקום בעקבות קליטת חבריהם הפצועים מהפרות הסדר בלוד וברמלה. המתפרעים השליכו אבנים, השחיתו ציוד, קיללו ואיימו על הצוותים הרפואיים שנאלצו להסתתר מחשש לחייהם. כמו כן הופנו איומים מפורשים כלפי ערבים בצוות הרפואי על כך שהם ממשיכים לעבוד בחדר המיון בתקופה זו ולא מזדהים עם הפורעים.

== עכו ==

ב-11 במאי 2021 הוצתו על ידי ערבים בעכו מסעדת הדגים ומלון האפנדי שבבעלות אורי ירמיאס וכן נקודת המשטרה בעיר העתיקה. במלון שהה אבי הר-אבן שנפצע קשה ממהצתה וכעבור שלושה שבועות נפטר מפצעיו. בנוסף מספר אנשים נפצעו קל מההצתות. ב-12 במאי ביצעו פורעים ערבים לינץ' בשלושה אזרחים יהודים ופצעו אחד מהם אנושות. נוסף על כך, נעצר פורע ערבי על שירה לעבר לוחמי מג"ב בעיר. הלוחמים השיבו באש ופגעו ביורה, שנפצע באופן בינוני. הפורעים שרפו מבנים. ביום 14 במאי הציתו ערבים חלקים מתיאטרון בבעלות ערבית ויהודית. תועדה גם ביזה.

== חיפה==
* ב-9 וב-10 במאי הפגינו עשרות ערבים במושבה הגרמנית בחיפה, התעמתו עם השוטרים ויידו לעברם בקבוקים ואבנים, והבעירו צמיגים ברחוב בן-גוריון, הרחוב המרכזי במושבה הגרמנית. 15 חשודים שהגיעו מחיפה, טייבה וסכנין והשתתפו בהתפרעות נעצרו.
* ב-11 במאי, התקיימו הפגנות של הציבור הערבי. בחיפה הפגינו כ-500 צעירים, תלו דגל פלסטין וירו כמה זיקוקים. המשטרה הגיבה בירי רימוני הלם.
*ב-12 במאי, צעיר ערבי שנקלע בערב עם רכבו לתהלוכת ימין קיצוני, הצועדת בחיפה, הותקף על ידי המפגינים שניסו לעשות בו לינץ' ונפצע באורח בינוני.
*במקביל, התקיימו עימותים אלימים בין כמאה מפגינים יהודים למשטרה, במושבה הגרמנית בעיר.
*ב-13 במאי התפרעו ערבים בעיר, רגמו אוטובוס באבנים בשכונת הדר ופצעו אישה מבוגרת במצב קל.
*במקביל, ערבים חמושים בנשק קר, חפשו לכלות את זעמם על בתי עסק, ריהוט רחוב, פחי אשפה, עמודי תאורה, רמזורים, תמרורים ושלטי הכוונה. הסוחרים נערכו מראש. מסעדנים בשדרות בן-גוריון, הרחוב הראשי של המושבה הגרמנית המתויירת בדרך כלל, גייסו לערב הזה את אנשי הצוות זה היום שני-שלישי ברציפות וישבו מבוצרים בתוך החנויות כדי להגן על הרכוש בגופם, אם יגיעו הפורעים. הותקפה מסעדה מאוכלסת. נזרקו בקבוקי תבערה ואבנים.
*יהודים המזוהים עם הימין הפגינו בעיר, מלווים בניידות משטרה, צעקו קריאות קצובות של "מוות לערבים", גרמו נזק למכוניות חונות, יידו אבנים לעבר בתים של ערבים ותקפו ערבים שנקרו בדרכם במושבה הגרמנית. התקפות נגד ערבים נרשמו גם בשכונת עין הים וקריית אליעזר.
*צוותים סמויים של המשטרה התארגנו ברכבים אזרחיים לא מזוהים ופעלו על פי המודיעין שהתקבל במטרה למנוע אלימות.
*ב-14 במאי, העיתונאי מוחמד חטיב, שעשה את דרכו לעבודתו הותקף על ידי יהודים, בנוסף לכך הותקף צעיר יהודי בידי חבורה של ערבים ברחוב אלנבי.
* שני בתי כנסת ניזוקו בעקבות ההתפרעויות ברחבי העיר. "פאר ישראל" ברחוב הירדן בשכונת תל עמל ו-"שערי תורה" ברחוב הגיבורים בשכונת חליסה.
*ב-15 במאי בוצע ניסיון פיגוע דריסה, הנהג נמלט תוך כדי שכוחות משטרה יורים לעברו.

== צפון מדינת ישראל ==
הפגנות התרחשו ביישובים ערביים רבים ובכללם יישובים של בדואים בגליל. מאז מוצאי שבת, 8 במאי, המשטרה הורתה לסגור כבישים בגליל עם רדת החשכה ולא לאפשר לתושבים היהודים לנוע בדרכים.

בנוסף, נקלע קצין מג"ב למארב של עשרות צעירים ערבים שחסמו את דרכו ליד צומת עילוט, והשליכו לעברו זיקוקים ואבנים. לאחר שירה באוויר הצליח השוטר להימלט, אך בתיעוד נראים המתפרעים ממשיכים לגרום נזק לרכב. נער ושני צעירים נעצרו.
* ב-9 במאי נערכה בנצרת הפגנת הזדהות עם תושבי שייח ג'ראח מול תחנת המשטרה בעיר. במקום הובערו צמיגים והתפתחו עימותים שהובילו למעצר של כמה מהמשתתפים.
* ב-10 וב-11 במאי, בתום לילה של התפרעויות במחוזות הצפוניים של המשטרה, נעצרו קרוב ל-100 מתפרעים ערבים שהפגינו, חסמו כבישים, הציתו צמיגים ופחי אשפה וגם תקפו עוברי אורח ושוטרים. הותקפה תחנת המשטרה בכפר מנדא.
* בכביש 79, באזור היישוב הבדואי ביר אל-מכסור, השליכו מתפרעים אבנים לעבר רכב חולף, ונהגו, כבן 25, נפצע באורח קל.
* מחלף המוביל - נחסם לפרקים בצמיגים ופחים בוערים.
* בכביש 85 באזור היישוב נחף. המפגינים פוזרו באמצעות ירי רימוני הלם.
* בפאתי הכפר שייח' דנון הותקפה ונפגעה משפחה יהודית מהיישוב טל אל. חולצה בסיוע המשטרה ומד"א. הוגשה תלונה במשטרת נהריה.
* בציפורי - מאות ערבים ישראלים הבעירו צמיגים וחוסמים כבישים
* בכפר כנא בשני מקרים שונים ביצעו מתפרעים ערבים ניסיונות לינץ' ביהודים.
* בטובא-זנגרייה, הציתו את נקודת המשטרה וירו לעבר שוטרים.
* במג'ד אל-כרום מאות ערבים ידו אבנים לעבר תחנת המשטרה, רכבי משטרה ניזוקו.
* בעכו היו עימותים קשים, כשכוחות משטרה גדולים מנעו יציאת מפגינים לכיוון העיר המנדטורית. במחאות שהתקיימו בחיפה, עכו, אבו סנאן ובסמת טבעון נעצרו 26 בני אדם. בג'סר א-זרקא נעצרו שלושה חשודים בזריקת אבנים והבערת צמיגים. בעיר העתיקה בעכו פונתה אכסניה שתושבים גרמו לה לה נזק קשה, מחשש לשוהים בה. המקום הוצת וגם מסעדות נקודות משטרה מקומית וכדומה. אוטובוס שבו שהו חיילים נרגם באבנים בוואדי עארה. הפגנות נוספות התקיימו בין היתר בבענה, סח'נין, נצרת, עילוט, משהד, זרזיר, ואדי סלאמה ועוד. בכל האירועים, המשטרה עצרה 151 חשודים בהפרות סדר.
* בטבריה, מפגן תמיכה בכוחות הביטחון הידרדר למהומה לאחר שנהג ערבי ככל הנראה נקלע למקום עם רכבו ואז הותקף באלימות. המפגינים טענו מנגד שהנהג ניסה לדרוס אותם. נוסף על כך, במרכז העיר, יהודים פגעו בעסקים וכלי רכב של ערבים, לדבריהם כנקמה על האירועים בלוד.
ב-12 במאי
* בטמרה ערבים ביצעו ניסיון לינץ' ביהודי עובר אורח שנקלע שם ברכבו.
*חסימות דומות התבצעו בשל מהומות של תושבי ערבים מהאזור: כביש 85 (עכו-כרמיאל) וכביש 784 בין כרמיאל למשגב נסגרו בשעות החשיכה מאחר שפורעים הבעירו עליהם צמיגים ויידו אבנים. גם בגליל התחתון היו חסימות ואלימות לאורך כבישים מרכזיים, בין השאר בצומת המוביל, בכביש 77 לכיוון טבריה, בכביש 79 לכיוון נצרת ועוד.<ref name=":4"></ref>
*בג'סר א-זרקא נסגר כביש החוף בעקבות התפרעויות של ערבים, המתפרעים השליכו אבנים על מכוניות בכביש החוף הישן מפורדיס.
*פעילי ימין קיצוני פעלו לתקוף ערבים ונעצרו על ידי המשטרה.
*נעצרו 36 בהפגנות אלימות שאירעו בג'סר א-זרקא, ואדי עארה וחדרה.<ref name=":4" />
* תושבים מאור עקיבא יידו אבנים לעבר כלי רכב של ערבים ושרפו צמיגים בצומת ברניצקי. הותקפו 2 אזרחים.
* בכפר קרע יודו אבנים ונשרפה נקודת השיטור המקומית. ערבים ביצעו ניסיון לינץ' ביהודים.
ב-13 במאי
* באום אל-פחם נקלעה משפחה יהודית לעיר והותקפה בידי ערבים בעיר שפצעו אותם במצב קל.
* בכפר מנדא התפרעו ערבים, ירו זיקוקים ויידו אבנים בעקבות הפרת הסדר נחסם כביש 784.
*בין צומת פאחם לצומת מוסמוס התפרעו ערבים, יידו אבנים לעבר שוטרים וירו זיקוקים, 11 נעצרו.
*בבאקה אל-גרבייה התפרעו ערבים ויידו אבנים לעבר שוטרים.
*בקלנסווה הציתו ערבים את תחנת המשטרה המקומית.
*בנצרת התפרעו ערבים, וקראו קריאות בשבח החמאס.
*בנחף הפרו את הסדר ערבים, זרקו אבנים וירו זיקוקים לעבר שוטרים.
*בסכנין התפרעו מספר ערבים וירו זיקוקים לעבר שוטרים.
*היישוב מורשת נחסם כליל לתנועה עקב הפרות סדר של תושבי הכפרים הסמוכים.
*בקריית אתא, יהודים ניסו לתקוף נהגים ערבים בכביש ביאליק.
ב-14 במאי
*כמה כבישים בצפון נחסמו בגלל הפגנות.
*שייח כמאל ח'טיב, סגן יו"ר הפלג הצפוני של התנועה האסלאמית, נעצר בכפר כנא בחשד לעברת המרדה. לאחר מכן פרצו מהומות במועצה המקומית - ולפחות 30 בני אדם נפצעו, ארבעה מהם במצב קשה.<ref name=":9" />
*בשפרעם הושלכו בקבוקי תבערה לעבר חניון אגד ו-3 אוטובוסים נשרפו כליל.
*בכפר סאלם בוצע ניסיון לינץ' בידי ערבים כלפי משפחה יהודיה שנקלעה לכפר בטעות.
*באום אל-פחם התפרעו ערבים. חלקם אף קראו לחמאס להפציץ את תל אביב.
*בדיר אל אסד התפרעו ערבים יידו אבנים וירו זיקוקים לעבר כוחות משטרה.
*בנצרת התפרעו ערבים והתעמתו עם כוחות הביטחון.
*המושב מי עמי הותקף בידי ערבים מאום אל פאחם שהקיפו את המושב וזרקו לעברו אבנים.
ב-15 במאי
* בטבריה, לוחמי מג"ב עצרו ארבעה ערבים שהשתוללו עם אלות בעיר.
* בכביש 375 יידו פורעים אבנים לעבר כלי רכב כוחות משטרה עצרו חלק מהמתפרעים.
*באום אל-פחם נעצר תושב בחשד שהצית נקודת משטרה בעיר.
*בג'סר א-זרקא יידו ערבים אבנים לעבר כביש החוף, שניים נעצרו.
*נחסם כביש 65 לתנועה מצומת מחצבות ורד לצומת מגידו עקב התפרעויות של ערבים.
* במהלך המהומות בעיר שפרעם ביצעו ערבים תרגיל הונאה לכוח כיבוי אש. תושבים מהעיר התקשרו לכיבוי אש ודיווחו על שרפה בבניין בעיר. לצוות שיצא לזירה פורעים רגמו אותם עם אבנים ופצעו אחד מהם בעינו.
ב-16 במאי
* בג'סר א-זרקא יידו מתפרעים ערבים אבנים ירו זיקוקים לעבר כוחות משטרה.
* בפוריידיס התפרעו ערבים זרקו אבנים וירו זיקוקים לעבר שוטרים.
ב-17 במאי
*באום אל פאחם התפרעו ערבים, המשטרה נאלצה לירות באוויר.
ב-18 במאי
* כביש 754 בין ריינה למחלפון בית רימון (דרך כפר כנא) נחסם בגלל חשש להפרות סדר.

== בת ים ==

מסעדה בבעלות ערבית בטיילת בת-ים אשר הותקפה על ידי יהודים
ב-12 במאי נבלמו יהודים בבת ים על ידי המשטרה לאחר שהתכוונו להגיע ליפו ולהתעמת עם תושבי המקום, לטענתם כדי "להחזיר את הכבוד היהודי". הללו התארגנו דרך הרשתות החברתיות. הם המשיכו לכיוון טיילת העיר בסמוך לחוף הים, שם התנפלו על חנויות אשר בבעלות ערבית. הפורעים היהודים ניפצו את חלונות הראווה של העסקים ובזזו חלק מהם, בעיקר מוצרי מזון ושתייה. כל זאת ללא נוכחות משטרתית כלל. כשעתיים לאחר מכן בוצע ניסיון לינץ' בנהג ממוצא ערבי, הנהג נפצע קשה. גם נזרקו אבנים ונופצו כל חלונות הרכב שלו. בהמשך אף הותקפו עיתונאים. כל זאת ללא נוכחות משטרתית כלל. עד להגעת לבוא השוטרים לנקודה שמרו על התושב, שכבר איבד את הכרתו, עוברי אורח אחרים ממוצא יהודי. לפי עדויות, אנשי לה פמיליה שהתפרעו הצליחו להגיע ליפו בשעות הלילה, לאחר האירועים בבת ים. שישה חשודים באירוע נעצרו לאחר חקירה משטרתית. כנגד שישה מהם הוגש כתב אישום.

== הרצליה ==
אירוע שלא זכה לחשיפה בתקשורת בזמן המהומות אלא מספר שבועות לאחר מכן הוא תקיפה ודקירה של ערבי בשנות השישים לחייו מטייבה סמוך למסגד סידנא עלי בהרצליה. הקורבן פונה לבית חולים כשהוא פצוע בינוני. שבעה יהודים נעצרו בחשד לתקיפה על רקע לאומני וכנגד חמישה תושבי פתח תקווה הוגש כתב אישום. לדברי חוקרי המשטרה והשב"כ השתתפו בתקרית 15 צעירים רעולי פנים. בוצעו מעצרים.<ref></ref>

==ביישובי המשולש==
* בוואדי עארה חסמו המפגינים את כביש 65 לפרקי זמן ממושכים, ובשתי הזדמנויות שונות פגעו בשוטרים וניסו לדרוס אותם. שני שוטרים נפצעו באורח קל. המשטרה עצרה בשני האירועים 31 מתפרעים.
*תקיפת אזרח יהודי, אשר נקלע להתפרעויות אלימות במיוחד בכפר קרע סמוך לכביש 65, בזמן שנהג ברכבו.<ref name=":0"></ref>
* בטייבה - מפגן תמיכה בחמאס ועימותים עם המשטרה.
*בג'לג'וליה, טייבה וקלנסווה הוצתו צמיגים בכניסה לערים.
*סמוך לגשר טייבה מאות מתפרעים ערבים הבעירו צמיגים וחלקם השליכו אבנים ובקבוקי תבערה לעבר שוטרים, אדם אחד נעצר. בטירה, נעצרו שלושה מתפרעים לאחר שמאות צעירים יידו אבנים ובקבוקי תבערה לעבר השוטרים, אמבולנס שעבר במקום נרגם באבנים. גם בכפר קאסם נרשמו מהומות.
ב-12 במאי
*במהלך מחאה אלימה באום אל-פחם נזרק בקבוק תבערה לקבוצת שוטרים. במהלך הסריקות אחר משליך הבקבוק בוצע ירי לכיוון כוח השוטרים ולוחם משמר גבול נפצע באורח בינוני, צוותי מד"א שבאו לפנות את הפצוע הותקפו.<ref name=":3" />
*ניסיון לינץ' במשפחה יהודית שנקלעה בטעות לכפר קרע, במהלכו רגמו ערבים את רכבם במטח אבנים ונעשה ניסיון לפתוח את דלתות הרכב ולפגוע בנוסעיו.<ref name=":0" />
*מוחמד מחאמיד כיואן, בן 17, נורה בראשו כשישב ברכב במהלך עימותים באום אלפחם. הוא מת מפצעיו כעבור שבוע. איבריו נתרמו. הוכרזה שביתה הזדהות בעירו.

ב-13 במאי
*באום אל-פחם חילצה המשטרה משפחה יהודית שנקלעה בטעות לאזור והותקפה. בני המשפחה - הורים ושלושת ילדיהם הקטנים - נפצעו קל ופונו לטיפול רפואי במרכז הרפואי העמק לאחר שהצליחו להימלט ממקום התקיפה.
*פיגוע ירי ליד הכפר זלפה.<ref name=":0" />
*בערערה התפרעו ערבים וירו זיקוקים לעבר כוחות משטרה.<ref></ref>
ב-14 במאי
*תושבים התעמתו עם שוטרים, ושרפה הוצתה ליד בניין העירייה. בעקבות העימותים נעצרו חמישה בני אדם.
ב-15 במאי
* בטייבה התפרעו ערבים המשטרה פיזרה אותם.
* בקלנסווה פורעים ערבים יידו אבנים וירו זיקוקים לעבר שוטרים.
ב-16 במאי
* בטייבה התפרעו ערבים ואף ביצעו ירי חי לעבר שוטרים.<ref></ref>
ב-17 במאי
* כביש 65 נחסם לתנועה עקב ניסיון ערבים מהמשולש ליצור שיירת כלי רכב מהמשולש לאום אל פאחם המשטרה מנעה מהם להתקדם והתפתח ביניהם לבין המשטרה עימות במקום.<ref></ref> למחרת, הופצו ברשתות סרטונים שתיעדו שיירת כלי רכב שנסעה בפראות בכביש 444 כשחלק מהנוסעים והנהגים הם רעולי פנים, מניפים דגלי חמאס ונוהגים בצורה מסוכנת. נעצרו הנהגים הערבים.
במהלך המהומות, בין היתר בכביש ואדי עארה, נעקרו רמזורים ואחרים חדלו לעבוד בשל הנזק שנגרם להם. כך גם בכביש 65 סמוך לכניסה לערערה. ב-25 במאי, הייתה תאונת דרכים בין משאית לרכב פרטי בכביש זה. אמנה אבו ואסל, אישה בשנות ה-70 לחייה, נהרגה. 4 נפצעו.<ref></ref><ref></ref>

== הנגב ==
ב-10 במאי 2021:
*פורעים ביצעו ניסיון לינץ' בצומת אבו כף סמוך למיתר. הפורעים הדליקו צמיגים בכביש חסמו אותו ורגמו באבנים רכב שעבר במקום ופצעו את שני נוסעי הרכב.
* בשגב שלום התעמתו מתפרעים עם שוטרים ויידו לעברם אבנים. 15 חשודים נעצרו.
* ברהט ניסו עשרות פורעים לפגוע בתחנת המשטרה. 10 בני אדם נעצרו.
* בתל שבע תקפו פורעים את נקודת המשטרה במקום. המשטרה עצרה חמישה חשודים ביידוי אבנים. במקביל, צעירים בדואים השליכו אבנים לעבר אוטובוס וכלי רכב בכבישים 6, 25 ו-80.
* במחלף שוקת פורעים עצרו נהגת, הוציאו אותה מרכבה והציתו אותו. נהג משאית חילץ את האישה. שוטרים פינו את הנהגת לתחנת משטרה.
*יודו אבנים מטווח קצר לעבר כלי רכב בכביש 6. הוגשו כתבי אישום נגד תושבי לקייה.

ב־11 במאי:
* התקהלו כ-200 איש בשדרות בן-גוריון ליד האוניברסיטה בבאר שבע. היו שיידו אבנים לעבר מספר לא ידוע של מכוניות נוסעות במחשבה שנוסעיה ערבים. במקום נכחו גם ערבים אשר הפגינו.יהודי נדקר בחזהו בידי ערבי ליד האזור שבו התפתחו עימותים בין מפגינים לשוטרים (ולפני כן בין המפגינים למתנגדיהם). נבדק קשר בין התקרית לבין ההתפרעויות.
*סמוך ללקייה התפרעו מתפרעים ערבים ורגמו כלי רכב הנוסעים בכביש שש באבנים, השב"כ עצר חמישה חשודים.<ref></ref>

ב-12 במאי 2021:
*ברהט יידו פורעים ערבים אבנים לעבר שוטרים בעיר.
*בחורה הציתו פורעים ערבים מרכז שיטור בעיר.
*כביש 31 נסגר בעקבות התפרעויות של פורעים ערבים.
ב-13 במאי 2021:
* המשטרה חסמה את כביש 31 בצומת תל ערד בעקבות התפרעויות של תושבים בדואים במהלך הלילה וסלעים וצמיגים שנותרו על הכביש ומסכנים את הנהגים. היא פנתה לתושבים בדואים כדי שיסייעו לה ושינסו למנוע מהצעירים להתפרע בכביש 25.
*ראשי הרשויות יהודים ובדואים בנגב קיימו מפגש במועצה המקומית ערערה כדי לקרוא להפסקת האלימות בדרום.
*בבני שמעון, דווח על ירי חי שבוצע לעבר נהג שנסע בין שובל למשמר הנגב. לדברי הודעת המועצה, הנהג גם נרגם באבנים. למחרת, נעצרו חשודים.
*סמוך לאבו קוידר נפצעה ילדה בת שמונה עקב יידוי אבנים לעברה בידי פורעים ערבים, מצבה בינוני.
ב-15 במאי 2021
* בכביש 25 בין בבאר שבע לדימונה נרגם אוטובוס באבנים בידי מתפרעים.
*ברהט התפרעו ערבים וזרקו אבנים לעבר תחנת המשטרה שני קטינים נעצרו.
מעצר מתפרעים בנגבבעקבות האירועים, במשטרת מרחב הנגב הקימו כוח משימה מיוחד שכלל שוטרי יחידת האופנועים של יחידת "יואב", שוטרי יס"מ, מסתערבי מג"ב וחוקרי שב"כ. במסגרת זאת, המשטרה הצליחה להחדיר לתוך הפורעים שוטרים סמויים. בנוסף היו שנסעו בכלי רכב אזרחיים ותפסו אותם בשעת מעשה. כתוצאה מכך בוצעו מעצרים רבים של חשודים ביידוי אבנים, זריקת בקבוקי תבערה והצתת צמיגים. הוגשו כתבי אישום.

== יהודה ושומרון ==
ביהודה ושומרון התגברה המתיחות בתחילה בעיקר בגלל בעקבות ביטול הבחירות לרשות המחוקקת הפלסטינית.
*ב-2 במאי, פיגוע הירי בצומת תפוח - מחבל ירה מרכב חולף לעבר הטרמפיאדה בצומת תפוח, ופצע שלושה אזרחים, בהם יהודה גואטה שנפצע באורח אנוש ונפטר מפצעיו יומיים לאחר מכן.
* ב-7 במאי, חוליה של שלושה מחבלים ניסתה לבצע פיגוע ירי במוצב צה"ל בסאלם, שבואדי עארה. השלושה הגיעו אל המוצב והחלו לירות לעבר החיילים הנמצאים בו באמצעות רובה קרלו. החיילים השיבו בירי, הרגו שניים מן המחבלים ופצעו את השלישי.
*ב-11 במאי, ניסתה מחבלת לבצע פיגוע דקירה בכיכר הסמוכה לחטמ"ר שומרון, ונוטרלה ללא ירי.
*בנוסף, הפרות סדר בין בית ענון לקריית ארבע בהן צמיגים בוערים הושלכו על ידי מחבלים על כביש 60.
*ב-12 במאי, מחבל ניסה לדקור לוחמים מגדוד שקד בחסם שוטר בחברון. הלוחמים ירו לעבר המחבל ופצעו אותו באורח בינוני. סמוך לשעה 23:20 מחבל פתח באש לעבר שני חיילי צה"ל בציר גלעד בשומרון, ופצע אותם בינוני וקל. המחבל נורה ונהרג.
*ב-14 במאי, ניסו שני מחבלים לבצע פיגוע דריסה סמוך לכפר יעבד שני המחבלים נוטרלו.<ref></ref> בערב, סוכל פיגוע דקירה ליד שכם: מחבל חמוש בסכין נוטרל. בנוסף התפתחה הסלמה היו באזור הפרות סדר ואירועים כמו זריקת אבנים ובקבוקי תבערה. למחרת, ביום הנכבה, היה יחסית רגוע.
*ב-15 במאי, ניסיון פיגוע דריסה בצומת זיף באזור חברון. לא היו נפגעים, והמחבל נוטרל, בנוסף לכך היה ניסיון פיגוע דריסה במחסום דהריה. לא היו נפגעים, המחבל חוסל. באזור קלקיליה בוצע פיגוע ירי לעבר חיילי צה"ל חייל אחד נפצע קל מירי לרגלו.
*ב-16 במאי, משפחה מנווה שנסעה בכביש 90 נתקלה בפלסטינים שהציתו צמיגים על הכביש וניסתה להימלט. במהלך מנוסתם, ירו לעברם חיילי צה"ל שחשבו שמדובר בפלסטינים שמנסים לדרוס אותם.
*ב-17 במאי, מחבל ניסה לדרוס חיילים בחווארה ונוטרל על-ידם. לא היו נפגעים. פת"ח קרא לפלסטינים לפתוח בשביתה כללית ולהתעמת עם כוחות הביטחון. בנוסף לכך במעבר מיתר מחבל ניסה לדרוס יהודים, המחבל נעצר. בהמשך גם ירו מחבלים על חיילים ליד חברון והחיילים השיבו בירי, לא היו נפגעים.
*ב-18 במאי, בחברון מחבל חמוש ברובה קרלו ומטעני נפץ ניסה לבצע פיגוע, אחד המטענים התפוצץ בידו חייל צה"ל הבחין במחבל וחיסל אותו. בנוסף לכך אחר הצהריים תוך כדי הפרת סדר באזור רמאללה ירו מחבלים לעבר חיילי צה"ל ופצעו שניים מהם.
*ב-19 במאי מחבלת נוטרלה ונהרגה על ידי הכוחות בקריית ארבע לאחר שירתה כמה כדורים בניסיון לפגוע בעוברי אורח.

== תגובות ==
נשיא מדינת ישראל ראובן ריבלין גינה את המהומות בלוד, עוד אמר כי הוא מחזק את המשפחות השכולות וטען כי שתיקת ההנהגה הערבית נותנת רוח גבית לטרור. המהומות שהתקיימו בלוד במסגרת האירועים כונו בידי נשיא המדינה "הפוגרום בלוד".

שר הביטחון בני גנץ שוחח עם 30 ראשי רשויות ערביות וביקש לסייע בהרגעת הרוחות והשבת השקט לערים והכפרים. ראשי רשויות בפרוזדור ירושלים – ערבים ויהודים – יצאו בקריאה לשמירה על יחסי שכנות טובים ודו קיום. קראו להרגעת רוחות, שמירה על ביטחון התושבים וערבות הדדית. כך גם ראשי עיריות יהודיות וערביות בשרון.

ב-13 במאי התקיימו ברחבי ישראל הפגנות משותפות של יהודים וערבים, בהן קראו המפגינים קריאות נגד האלימות ובעד חיים משותפים. בנוסף היו יוזמות של יהודים וערבים ברחבי ישראל לפיוס והרגעה.

לפי ישראל היום, לאחר הורדת המחסומים משער שכם חה"כ איימן עודה כתב בחשבונו בפייסבוק בערבית כי "הכיבוש נסוג" והשווה את המקרה להורדת גלאי המתכות במהומות הר הבית (2017) והוסיף: "הניצחון המופלא והמכובד הזה הוא של הצעירים הירושלמים. מדובר בהתנגשויות לעיתים רגועות ולעיתים מתפרצות וכך יהיה עד שתבוא האינתיפאדה שתביא לסוף הכיבוש ותניף את דגל פלסטין מעל למסגד אל-אקצא".

לגבי שאר המהומות בישראל, חה"כ עודה בראיון בשפה הערבית גינה את המתקפות של הציבור הערבי, כולל פגיעות בבתי כנסת וברכוש.

חה"כ מנסור עבאס פנה להנהגות הפוליטיות הערביות, לראשי המועצות והכפרים ולאנשי הדת, "לצאת בקריאה ברורה לשמור על חיי האנשים, לשמור על הסדר הציבורי ולפעול באחריות ובחוכמה כדי למנוע הידרדרות של המצב עוד יותר. בימים הבאים נמצא את הזמן לעשות חשבון, לגנות ולהטיל את האחריות על מי שצריך לשאת באחריות. אולם כעת בואו ונחשוב בהיגיון, נפעל בהיגיון ונשאף כולנו לתקן את המצב".

הראשון לציון הרב יצחק יוסף גינה פעילי ימין קיצוני שתכננו לצעוד מבת ים ליפו ולהתעמת עם תושבים ערבים מקומיים, הרב טען כי אין להיגרר לפרובוקציות ולקחת את החוק ליידים. גינויים נוספים למקרה נשמעו מצד הרב הראשי דוד לאו ומצד פוליטיקאים כמו ראש הממשלה בנימין נתניהו, יו"ר הציונות הדתית בצלאל סמוטריץ' ויו"ר יש עתיד יאיר לפיד.

במהלך האירועים היו מקרים של תקיפות עיתונאים ואיומים אשר גונו על ידי ארגון העיתונאים בישראל.

ועדת המעקב הכריזה על שביתה כללית ליממה ביום 18 במאי, פרט לעובדי מערכת הבריאות.

בכירים במשטרה הזהירו את ראש הממשלה בנימין נתניהו מפני פעילותו של ח"כ איתמר בן גביר וטענו כי הוא "מביא לאינתיפאדה יהודית" לפי מידע מודיעיני ותורם משמעותית להתססת השטח. בן גביר טען לנקמנות בשל אמירויותיו. לפני כן, בן גביר אף יעץ ללכת למבצע צבאי שימנע את הקמת ממשלת בנט-לפיד.

במקביל התקיימו בערים המעורבות ובמקומות אחרים בארץ הפגנות משותפות של ערבים ויהודים למען דו קיום. רופאים יהודים וערבים בבתי חולים שונים הצטלמו יחד בקמפיין להרגעת הרוחות ונגד אלימות, בלוד הפגינה קבוצת אימהות שהן פעילות חברתיות ערביות ויהודיות, הקרן החדשה לישראל הודיעה על קרן של מיליון שקל שהיא תחלק ליוזמות של דו קיום יהודי ערבי, ראשי עיריות בערים מעורבות קראו לדו קיום, מפכ"ל המשטרה קובי שבתאי אמר "יהודים וערבים חיו פה ביחד לפני, ונחיה פה ביחד הרבה אחרי", והוסיף כי המשטרה תטפל במתפרעים משני מהצדדים.

ביקורת כלפי המשטרה והממשלה הושמעה ביחס לרמת ההתמודדות עם המהומות ורמת המשילות. כך גם לגבי רמת ההסברה.

ביולי 2022 פרסם מבקר המדינה, מתניהו אנגלמן, דו"ח על הפעילות של כוחות הביטחון באירועים בערים המעורבות. הביקורת מצאה כשלים בפעילות של גורמי אכיפת החוק בתחום המודיעין, בפריסת הכוחות, בגיוס המילואים, במענה המבצעי בשטח, בהיערכות הלוגיסטית, בהכשרת הכוחות להתמודדות עם הפרות סדר ובפעילות למיצוי חקירות והעמדה לדין. הדרג המדיני לא נבדק, ולא הוזכר בדוח. בנוסף, כלל דוח המבקר חלק שעסק במצבן הכלכלי-חברתי של הרשויות בערים המעורבות, ובכשלים שלהן בטיפול בחברה הערבית. בין הממצאים על אירועי שומר החומות:
* המשטרה ושב"כ לא סיפקו התרעה על מהומות בערים המעורבות.
* מערכת שהותקנה במשטרה, להפקת מודיעין גלוי מרשתות חברתיות, לא פעלה.
* בהקצאת הכוחות בימים שקדמו למהומות ניתן דגש רב על תגבור מחוז ירושלים על חשבון מחוזות אחרים לאור המודיעין. כוחות אלו חסרו במחוזות האחרים בהתמודדות עם המהומות.
* בתחנות המשטרה של לוד ויפו היה מחסור בשוטרים.
* התקיים פער ניכר בין תקן הציוד הנחוץ למשטרה ולכוחות המילואים שלה ובין המצב בפועל.
* אלפי שיחות של תושבי לוד למוקד 100 לא נענו או לא קיבלו מענה נאות בין התאריכים 11 עד 13 במאי 2021.
* על פי נתוני חטיבת החקירות של המשטרה (לפי נתוני מדור מחקר וסטטיסטיקה 2,200) נעצרו כ-3,200 אנשים, ואילו כתבי אישום הוגשו נגד כ-574 חשודים בלבד.
במהלך המבצע חשפו חוקרי מיזם פייק ריפורטר קבוצות שבהן התארגנו לינצ'ים באזרחים ערבים על ידי פעילים כהניסטים. על פי דיווח מנכ"ל הפייק ריפורטר, חוקרי המיזם דיווחו למשטרה על ההתארגנויות המסוכנות אך רק לאחר ארבעה ימים ושורה של אירועים אלימים החלה המשטרה לפעול בעניין.<ref></ref>

לאחר המהומות, קודמה יוזמה של השר מאיר כהן וארגון יוזמות אברהם לשימוש במרכזי הגישור בערים המעורבות ליישוב סכסוכים מקומיים בין יהודים לערבים.

לפי מחקר של המרכז הירושלמי לענייני ציבור ומדינה, יוסי קופרווסר, יהונתן דחוח-הלוי, נדב שרגאי, פנחס ענברי ויוני בן מנחם, התפרעויות האלימות היו בדרך כלל פרי יוזמה מקומית של צעירים לא מאורגנים, שמזדהים עם הגורמים הקיצוניים בחברה הערבית בישראל.<ref>[https://jcpa.org.il/pdf/may_2021_3feb2022_ed_final.pdf ערביי ישראל בהתפרעויות מאי 2021 ניתוח עומק]</ref> אפרים לביא, מאיר אלרן, אילהאם שחברי, ח'דר סואעד וג'וני עיסא מהמכון למחקרי ביטחון לאומי הגדירו ב-2021 את המתפרעים "נעדרי מרות, חסרי שיוך פוליטי".

== ראו גם ==
* המהומות בהר הבית
* המהומות בירושלים (2021)
* המהומות בעכו (2021)
* המהומות בלוד
* המהומות בבת ים

==קישורים חיצוניים==

* 
* 
* [https://www.hashomrim.org/heb-gallery/gallery-08 פה ושם בארץ ישראל: תמונות מלחמה], באתר "שומרים"
* [https://www.mevaker.gov.il/he/publication/Articles/Pages/2021.05.08-71c.aspx מבקר המדינה דוח - שנתי 71ג], מאי 2021
* 
* 
* 
* [https://www.mevaker.gov.il/sites/DigitalLibrary/Documents/2022/Mixed-Cities/2022-Mixed-Cities-101.pdf השיטור ואכיפת החוק בערים מעורבות באירועי שומר החומות ובעת שגרה], באתר מבקר המדינה, יולי 2022
* [https://www.mevaker.gov.il/sites/DigitalLibrary/Documents/2022/Mixed-Cities/2022-Mixed-Cities-102.pdf שירותים מוניציפליים בערים המעורבות], באתר מבקר המדינה, יולי 2022

== הערות שוליים ==

===ירושלים===

===יפו – בת ים===

===לוד===

===עכו===

===חיפה===

===צפון ישראל===

===ביישובי המשולש===

===הנגב===

===יהודה ושומרון===

===תגובות===

*
קטגוריה:ישראל: היסטוריה
קטגוריה:הסכסוך הישראלי-ערבי
קטגוריה:מהומות בישראל
קטגוריה:ערביי ישראל
קטגוריה:משטרת ישראל: היסטוריה
קטגוריה:מבצע שומר החומות
קטגוריה:פיגועי יידוי אבנים
קטגוריה:העיר העתיקה: פיגועים